Във връзка с постъпило уведомление за инвестиционно предложение вх. № ОВОС-2105/11.11.2020г. и допълнителна информация с вх. № ОВОС-2105/17.12.2020г. за инвестиционно предложение (ИП): **Изграждане на обект „Хотел, ресторант, складова база за промишлени стоки, автобазар, магазин и офиси”** в имоти с идентификатори 36498.8.20 и 36498.8.203 по КККР на гр. Карлово, с възложители: В. КАРАИВАНОВА и Е. КАРАИВАНОВ, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение включва дейност, попадаща в обхвата на т. 12, буква „в“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в границите на защитена зона от Европейската екологична мрежа „НАТУРА 2000“ – BG0001493 „Балкан-буфер“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Карлово

Отговорено от РИОСВ-Пловдив на 30.12.2020г.